Shule ya Loyola, Dar es Salaam ni shule ya sekondari ya Kanisa Katoliki, inayotumia Kiingereza, inayoendeshwa na Jimbo la Afrika Mashariki la Shirika la Yesu. Ipo katika kata ya Mabibo, Kinondoni, Dar-es-Salaam, Tanzania. Ilianzishwa mnamo 1995 kutoa elimu ya sekondari kidato cha nne na kidato cha sita kwa wanafunzi ambao hawakuchaguliwa kwa shule za serikali. Uandikishaji mnamo 2006 ulikuwa wanafunzi 1,050, wenye umri wa miaka 12-18. Asilimia hamsini ya watoto wanatoka katika familia zenye kipato cha kati na cha chini, wengi wao wanapokea misaada ya elimu kutoka kwa mashirika yasiyo ya kiserikali pamoja na vikundi vya dini, kama vile Wajesuiti. Kwa wastani pia kuna wajesuiti wawili wa kimataifa huwa wanajitolea kufundisha shuleni kila mwaka. Masomo yanayofundishwa huko Shule ya Loyola ni pamoja na utunzaji wa vitabu, biashara, uraia, fizikia, hisabati, kemia, jiografia, Kiingereza, historia, uchumi, Kiswahili, biolojia, sayansi ya kompyuta, na uhasibu. Kwa upande wa kidato cha sita masomo yanayotolewa ni pamoja na fizikia, kemia, biolojia, sayansi ya kompyuta, biashara, historia, Kiingereza, fasihi ya Kiingereza, na jiografia, vilevile hisabati na biashara hufundishwa kwa kwa kidato cha sita tu.